wannaphong/clean_thaiwikipedia huggingface dataset:
# เซิลวี ออตแตแซน
เซิลวี กีอีร์ ออตแตแซน ยอนซ็อน (เกิดวันที่ 18 กุมภาพันธ์ ค.ศ. 1984) เป็นนักฟุตบอลชาวไอซ์แลนด์ผู้เล่นในตำแหน่งเซ็นเตอร์แบ็กให้กับสโมสรวือกินเกอร์ในไอซ์แลนด์ เขาเคยลงเล่นให้กับทีมชาติไอซ์แลนด์ไปทั้งสิ้น 28 นัด

ออตแตแซนเป็นหนึ่งในนักฟุตบอลชาวไอซ์แลนด์ที่ได้รับการยกย่อง โดยในช่วงอาชีพฟุตบอล เขาคว้าถ้วยรางวัลไปทั้งหมด 7 รายการ ต่อมาในช่วงที่อยู่สวีเดน เขาชนะเลิศออลสเวนส์คานและฟุตบอลถ้วยอีกสองสมัย ต่อมาในช่วงที่อยู่เดนมาร์ก เขาชนะเลิศซูเปอร์ลีกาสองสมัย และฟุตบอลถ้วย ต่อมาเมื่อเขาย้ายไปเล่นในเอเชีย เขาช่วยให้เจียงซูเซนตีชนะเลิศไชนีสเอฟเอคัพ นอกจากจากนี้ เขายังเคยเล่นให้กับบุรีรัมย์ ยูไนเต็ด ในช่วงเลกแรกของฤดูกาล 2017

 ทีมชาติ 
ในเดือนสิงหาคม ค.ศ. 2004 ออตแตแซนถูกเรียกติดทีมชาติรุ่นอายุไม่เกิน 21 ปีเป็นครั้งแรก เขาได้ลงเล่นให้กับทีมชาติรุ่นนี้ไปทั้งสิ้น 11 นัด 

ในวันที่ 29 กันยายน ค.ศ. 2005 ออตแตแซนถูกเรียกติดทีมชาติชุดใหญ่เป็นครั้งแรก เขาลงเล่นตัวจริงให้กับทีมชาตินัดแรกในการพบกับโปแลนด์เมื่อวันที่ 7 ตุลาคม ค.ศ. 2005 โดยในนัดนั้น ไอซ์แลนด์แพ้ไป 3–2 หลังจากนั้นอีกสามปี เขาถูกเรียกติดทีมชาติอีกหน และได้ลงเล่นเป็นตัวจริงในนัดที่เอาชนะมอลตา 1–0 เมื่อวันที่ 19 พฤศจิกายน ค.ศ. 2008 ต่อมาในเดือนกันยายน ค.ศ. 2010 เขาเป็นกัปตันทีมชาติในนัดที่พบกับนอร์เวย์และเดนมาร์ก ในปีถัดมา เขาทำหน้าที่เป็นกัปตันอีกครั้ง และทำสองแอสซิสต์ ในนัดที่แพ้โปรตุเกส 5–3 เมื่อวันที่ 7 ตุลาคม ค.ศ. 2011

ในนัดที่พบกับไซปรัสเมื่อวันที่ 11 กันยายน ค.ศ. 2012 ออตแตแซนถูกไล่ออกจากสนามในนาทีที่ 86 ทำให้ไอซ์แลนด์พ่ายแพ้ไป 1–0 และเขาถูกแบนทั้งหมดสองนัด จนกระทั่งในวันที่ 14 พฤศจิกายน 2012 ออตแตแซนพ้นจากโทษแบน และกลับมาลงเล่นเป็นตัวจริงในนัดที่เอาชนะอันดอร์ราไปได้ 2–0 นัดสุดท้ายที่เขาได้ลงเล่นให้กับทีมชาติ ได้แก่ นัดที่พบกับลัตเวียในเดือนตุลาคม ค.ศ. 2015 และนัดที่พบกับฟินแลนด์ในเดือนมกราคม ค.ศ. 2016

ในเดือนพฤศจิกายน ค.ศ. 2017 ออตแตแซนประกาศเลิกเล่นฟุตบอลทีมชาติ โดยเขาได้ลงเล่นให้กับทีมชาติไปทั้งสิ้น 28 นัด

 เกียรติประวัติ 
Víkingur
 ไอซ์แลนดิกคัพ: 2019

โคเปนเฮเกน
 เดนิชซูเปอร์ลีกา: 2010–11, 2012–13
 เดนิชคัพ: 2011–12

Djurgårdens IF
 ออลสเวนส์คาน: 2005
 Svenska Cupen: 2004, 2005

เจียงซูเซนตี
 ไชนีสเอฟเอคัพ: 2015
# โอไวน์ โวน วิลเลียมส์
โอไวน์ โวน วิลเลียมส์ (เกิดวันที่ 17 มีนาคม ค.ศ. 1987) เป็นนักฟุตบอลชาวเวลส์ผู้เล่นในตำแหน่งผู้รักษาประตูให้กับดันเฟิร์มไลน์แอธเลติก โดยยืมตัวจากฮามิลตันอะคาเดมิคัล

วิลเลียมส์ได้ลงเล่น 271 นัดในอิงกลิชฟุตบอลลีก ซึ่งรวมถึง 161 นัดที่เล่นให้กับแทรนเมียร์โรเวอส์ และนัดที่เล่นให้กับสโมสรอื่น ๆ ได้แก่ ครูว์อาเล็กซานดรา, สต็อกพอร์ตเคาน์ตี, บิวรี และรอชเดล เขาเคยเล่นให้กับสโมสรในสกอตแลนด์อย่างอินเวอร์เนสคาโลโดเนียนทิสเติล, ฮามิลตันอะคาเดมิคัล และดันเฟิร์มไลน์แอธเลติก และได้เล่นในสหรัฐกับสโมสรอินดีอีเลเวน

วิลเลียมส์ถูกเรียกติดทีมชาติชุดใหญ่ครั้งแรกใน ค.ศ. 2009 และได้ลงเล่นทีมชาติครั้งแรกใน ค.ศ. 2015 เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016
# พิชัย มงคลวิรกุล
พิชัย มงคลวิรกุล (8 มกราคม พ.ศ. 2493 – 19 พฤศจิกายน พ.ศ. 2540) อดีตสมาชิกสภาผู้แทนราษฎรจังหวัดกาฬสินธุ์ และอดีตผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)

 ประวัติ 
พิชัย เกิดเมื่อวันที่ 8 มกราคม พ.ศ. 2493 จบการศึกษา วิศวกรรมศาสตรบัณฑิต (วิศวกรรมโยธา) จากประเทศฟิลิปปินส์ สมรสกับนางจิระรัตน์ มงคลวิรกุล

 งานการเมือง 
พิชัย เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์  ซึ่งอยู่ในกลุ่ม 10 มกราบทเรียนสอนไม่จำ 32ปี กลุ่ม "10 มกรา" คนประชาธิปัตย์ ซ้ำรอยเสี้ยมกันเอง ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชนประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค และลงสมัครรับเลือกตั้ง ได้เป็น ส.ส.อีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จากนั้นในปี พ.ศ. 2535 ได้ย้ายไปสังกัดพรรคสามัคคีธรรม และได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาได้รับเลือกตั้งเป็นสมัยที่ 4 และสมัยที่ 5 และในปี พ.ศ. 2539 เขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)

พิชัย ถึงแก่อนิจกรรมเมื่อวันที่ 19 พฤศจิกายน พ.ศ. 2540 ในขณะที่ยังดำรงตำแหน่งสมาชิกสภาผู้แทนราษฎรจังหวัดกาฬสินธุ์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๔๗, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘
# อานชาน
อานชาน  เป็นนครระดับจังหวัดไม่ติดทะเลในมณฑลเหลียวหนิง ประเทศจีน อยู่ทางใต้ของเมืองหลวงมณฑล เมืองเฉิ่นหยาง ราว  เป็นเมืองที่มีประชากรมากเป็นอันดับ 3 ของมณฑลเหลียวหนิง โดยมีประชากร 3,584,000 คน เมืองมีพื้นที่ 9,252 ตร.กม. มีความยาวจากทิศตะวันออกไปตะวันตก  ชื่อของเมืองมีความหมายว่า "ภูเขาอานม้า" ซึ่งมาจากรูปร่างเมืองเหมือนอานม้าและอยู่ใกล้ภูเขาซึ่งตั้งอยู่ทางทิศใต้ของเมือง เมืองเป็นที่ตั้งของบริษัทอานชานไอร์ออนแอนด์สตีลกรุป หนึ่งในบริษัทผลิตเหล็กที่ใหญ่ที่สุดของประเทศจีน อานชานเป็นเมืองพี่น้องกับเมืองเชฟฟีลด์ ของสหราชอาณาจักร

อานชานเป็นเมืองที่มีทัลก์อยู่หนึ่งในสามของโลก และมีแมกนีไซต์ อยู่หนึ่งในสี่ของโลก อานชานยังเป็นเมืองที่มีการผลิตหยกมากที่สุดของโลก 

 เขตการปกครอง 
อานชานแบ่งการปกครองออกเป็น 4 เขต, 1 เมือง, 1 อำเภอ และ 1 อำเภอปกครองตนเอง

 แผนที่   ชื่อ ภาษาจีน (ตัวย่อ) ฮั่นยฺหวี่พินอิน ประชากร (ประมาณการปี 2003) พื้นที่ (ตร.กม.) ความหนาแน่น (คน/ตร.กม.)เขตเถี่ยตง490,0003016,333เขตเถี่ยซี290,000348,529เขตลี่ชาน420,000557,636เขตเชียนชาน260,000503517นครไห่เฉิง1,130,0002,732414อำเภอไถอาน380,0001,393273อำเภอปกครองตนเองชนชาติแมนจู ซิ่วหยาน510,0004,502113
# ก่ำซุง ประภากรแก้วรัตน์
ก่ำซุง ประภากรแก้วรัตน์ (เกิด 8 มิถุนายน พ.ศ. 2491) อดีตสมาชิกสภาผู้แทนราษฎรจังหวัดชัยภูมิ 7 สมัย เป็นสมาชิกกลุ่มวังน้ำเย็น

 ประวัติ 
ก่ำซุง เกิดเมื่อวันที่ 8 มิถุนายน พ.ศ. 2491 จบการศึกษาชั้นมัธยมศึกษาตอนปลาย จากโรงเรียนอำนวยศิลป์

 งานการเมือง 
ก่ำซุง ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม และได้รับเลือกตั้งอีก 3 สมัยติดต่อกัน คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 (พรรคกิจสังคม) การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคสามัคคีธรรม ต่อมาเปลี่ยนชื่อเป็นพรรคเทิดไทย และนายก่ำซุง เป็นกรรมการบริหารพรรคประกาศกระทรวงมหาดไทย เรื่อง พรรคสามัคคีธรรมเปลี่ยนแปลงคณะกรรมการบริหารพรรค ชื่อพรรค และภาพเครื่องหมายพรรค  ราชกิจจานุเบกษา เล่ม 109 ตอน 80 ก หน้า 2 24 กรกฎาคม พ.ศ. 2535 แต่ก็ลาออกในเวลาต่อมา และย้ายไปลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติไทย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย

ในปี พ.ศ. 2550 ย้ายไปสังกัดพรรคประชาราช ของเสนาะ เทียนทองเด็ก “ป๋าเหนาะ” พลั้งปากแขวะซ้ำ “ประชัย” อนุบาลการเมือง

ก่ำซุง ยังเคยดำรงตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2531 ผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2535 และผู้ช่วยเลขานุการรัฐมนตรีว่าการกระทรวงพาณิชย์  ในปี พ.ศ. 2538

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๑, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๙, ๒ ธันวาคม ๒๕๔๒
# ประเทศอินโดนีเซียในเอเชียนเกมส์ 1951
ประเทศอินโดนีเซีย เข้าร่วมแข่งขันกีฬาเอเชียนเกมส์ ครั้งที่ 1 ค.ศ. 1951 (พ.ศ. 2494) หรือเอเชียนเกมส์ 1951 ซึ่งจัดขึ้นที่กรุงนิวเดลี ประเทศอินเดีย ระหว่างวันที่ 4-11 มีนาคม พ.ศ. 2494 1st Asian Games medal tally   คณะกรรมการโอลิมปิกแห่งประเทศอินโดนีเซีย ส่งนักกีฬาเพื่อแข่งขัน ผลการแข่งขันครั้งนี้ประเทศอินโดนีเซียได้รับ 0 เหรียญทอง 0 เหรียญเงิน และ 5 เหรียญทองแดง รวมทั้งหมด 5 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ นักกีฬา ชนิดกีฬา รายการ   Maram Sudarmodjo  กรีฑา  Men's High Jump   Hendarsin  กรีฑา  Men's Triple Jump   A.F. Matulessy  กรีฑา  Men's Javelin Throw   Anny Salamun  กรีฑา  Women's Discus Throw   Women's Team  กรีฑา  Women's 4 × 100 m Relay
# ประเทศบรูไนในเอเชียนเกมส์ 2018
ประเทศบรูไนดารุสซาลาม เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศบรูไนดารุสซาลาม ส่งนักกีฬาเข้าร่วมแข่ง 15 คน เพื่อแข่งขัน 7 กีฬา ผลการแข่งขันครั้งนี้ประเทศบรูไนดารุสซาลามได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

 นักกีฬาที่ได้รับเหรียญรางวัล

 จำนวนผู้เข้าแข่งขัน
กีฬาชายหญิงรวมกรีฑา 2 0 2ขี่ม้า 1 0 1กอล์ฟ 2 0 2คาราเต้ 0 1 1ปัญจักสีลัต 0 4 4ยกน้ำหนัก 1 0 1วูซู 2 2 4รวม8715
# ทรงธรรม ปัญญาดี
จ่าสิบเอก ทรงธรรม ปัญญาดี (5 กุมภาพันธ์ พ.ศ. 2474ภาพและประวัติสมาชิกรัฐสภา พ.ศ. 2528. สำนักงานเลขารัฐสภา. 2528 - 21 กุมภาพันธ์ พ.ศ. 2544) อดีตสมาชิกสภาผู้แทนราษฎรจังหวัดเชียงราย เป็นนักการเมืองที่ได้รับการยกย่องเป็น "ดาวเด่นสภาฯ"ปู่ชัย ชิดชอบ 63 ปีบนถนนการเมือง

 ประวัติ 
ทรงธรรม เป็นนักจัดรายการวิทยุและเจ้าของกิจการธุรกิจการพิมพ์ในจังหวัดเชียงราย ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ทรงธรรมย้ายไปอยู่พรรคชาติไทย ในปี พ.ศ. 2518 และต่อมาย้ายไปร่วมงานกับพรรคธรรมสังคม ในปี พ.ศ. 2519

ในปี พ.ศ. 2522 เขาได้ร่วมก่อตั้งกลุ่มการเมืองขึ้นซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ โดยใช้ว่าพรรคสยามประชาธิปไตย และได้จดทะเบียนเป็นพรรคการเมืองในประเทศไทย เมื่อวันที่ 10 มกราคม พ.ศ. 2526 โดยมีพันเอก พล เริงประเสริฐวิทย์ เป็นหัวหน้าพรรค และเขาเป็นกรรมการบริหารพรรค ต่อมาเขาจึงย้ายกลับไปร่วมงานกับพรรคชาติไทยอีกในการเลือกตั้ง 4 สมัย

ทรงธรรม เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535http://www.ratchakitcha.soc.go.th/DATA/PDF/2535/D/137/11997.PDF

 สมาชิกสภาผู้แทนราษฎร 
ทรงธรรม ได้รับเลือกตั้งมาแล้ว 8 สมัย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเชียงราย สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเชียงราย สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเชียงราย สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเชียงราย สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเชียงราย สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงราย สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเชียงราย สังกัดพรรคชาติไทย

 ถึงแก่อนิจกรรม 
จ่าสิบเอก ทรงธรรม ปัญญาดี ถึงแก่อนิจกรรมเมื่อวันที่ 21 กุมภาพันธ์ พ.ศ. 2544

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
# ทรูมันนี่
ทรูมันนี่  เป็นบริษัทผู้ให้บริการทางการเงินในเอเชียตะวันออกเฉียงใต้ โดยให้บริการในไทย กัมพูชา เมียนมาร์ เวียดนาม ฟิลิปปินส์ และอินโดนีเซีย บริษัทก่อตั้งขึ้นเมื่อปี พ.ศ. 2546 และประกาศเป็นพันธมิตรกับบริษัท Ant Financial Services Group ในปี พ.ศ. 2559 โดยมีผลิตภัณฑ์หลักคือ ทรูมันนี่ วอลเล็ต ซึ่งเป็นแอปพลิเคชันชำระเงินผ่านช่องทางอิเล็กทรอนิกส์ที่มียอดผู้ใช้ในไทยมากกว่า 10 ล้านราย
# ประเทศบาห์เรนในเอเชียนเกมส์ 2010
ประเทศบาห์เรน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553  คณะกรรมการโอลิมปิกแห่งประเทศบาห์เรน ส่งนักกีฬา 82 คน เพื่อแข่งขัน 9 กีฬา ผลการแข่งขันครั้งนี้ประเทศบาห์เรนได้รับ 5 เหรียญทอง 0 เหรียญเงิน และ 4 เหรียญทองแดง รวมทั้งหมด 9 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ ชื่อ ชนิดกีฬา รายการ วันที่   Maryam Yusuf Jamal  Athletics  Women's 1500m23 พฤศจิกายน   Tareq Mubarak Taher  Athletics  Men's 3000m Steeplechase23 พฤศจิกายน   Ali Hasan Mahboob  Athletics  Men's 5000m23 พฤศจิกายน   Mimi Belete  Athletics  Women's 5000m26 พฤศจิกายน   Bilisuma Shugi  Athletics  Men's 10,000m26 พฤศจิกายน   Belal Mansoor Ali  Athletics  Men's 1500m23 พฤศจิกายน   Mimi Belete  Athletics  Women's 1500m23 พฤศจิกายน   Shitaye Eshete  Athletics  Women's 10000m21 พฤศจิกายน   Ali Hasan Mahboob  Athletics  Men's 10000m26 พฤศจิกายน
# ประเทศซาอุดีอาระเบียในเอเชียนเกมส์ 2010
ประเทศซาอุดีอาระเบีย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553  คณะกรรมการโอลิมปิกแห่งประเทศซาอุดีอาระเบีย ส่งนักกีฬา  คน เพื่อแข่งขัน  กีฬา ผลการแข่งขันครั้งนี้ประเทศซาอุดีอาระเบียได้รับ 5 เหรียญทอง 3 เหรียญเงิน และ 5 เหรียญทองแดง รวมทั้งหมด 13 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ ชื่อ ชนิดกีฬา รายการ วันที่   Ramzy Hamad Al DuhamiKhaled Abdulazziz Al Eid  S. Hrh P Abdullah Moteb Al Abdullah W Al Sharbatli  Equestrian  Jumping Team22 พฤศจิกายน   Mohammed Shaween  Athletics  Men's 1500m23 พฤศจิกายน   Sultan A Alhabashi  Athletics  Men's Shot Put26 พฤศจิกายน   Saudi Arabia  Athletics  Men's 4 × 400 m Relay26 พฤศจิกายน   Ramzy Hamad Al Duhami Equestrian  Jumping Individual24 พฤศจิกายน   Yasir Baalghayth A Alnashri  Athletics  Men's 100m22 พฤศจิกายน   Bandar Yahya Sharahili  Athletics  Men's 400m Hurdles25 พฤศจิกายน   Emad Mohammed Almalki  Karate  Men's -55 kg24 พฤศจิกายน   Yousef Masrahi  Athletics  Men's 400m22 พฤศจิกายน   Ali Ahmad S Alamri  Athletics  Men's 3000m Steeplechase23 พฤศจิกายน   Hussain Taher Alsaba  Athletics  Men's Long Jump24 พฤศจิกายน   Fahad A Alkhathami  Karate  Men's -67 kg25 พฤศจิกายน   Khaled Abdulaziz Al Eid  Equestrian  Jumping Individual 24 พฤศจิกายน
# ประเทศฟิลิปปินส์ในเอเชียนเกมส์ 2010
ประเทศฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553  คณะกรรมการโอลิมปิกแห่งประเทศฟิลิปปินส์ ส่งนักกีฬา 188 คน เพื่อแข่งขัน 29 กีฬา ผลการแข่งขันครั้งนี้ประเทศฟิลิปปินส์ได้รับ 3 เหรียญทอง 4 เหรียญเงิน และ 9 เหรียญทองแดง รวมทั้งหมด 16 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ ชื่อ ชนิดกีฬา รายการ Rey SaludarBoxingMen's Flyweight Engelberto RiveraBowlingMen's Singles Dennis OrcolloCue SportsNine-Balls Men's Single Annie AlbaniaBoxingWomen's Flyweight Warren KiamcoCue SportsNine-Balls Men's Single Miguel Luis TabuenaGolfGolf Singles  Wesley SoEugene TorreDarwin LayloJohn Paul GomezRogelio Antonio Jr.ChessChess - Team Victorio SaludarBoxingMen's Light flyweight Frederick OngBowlingMen's Singles   Ronnie Steeve VergaraCharlea Lagaras Dancesport  Latin - Paso Doble   Ronnie Steeve VergaraCharlea Lagaras Dancesport  Latin - Cha-Cha-Cha Mark EddivaWushuMen's Sanshou 65 kg Tshomlee GoTaekwondoMen's Under 63 kg John Paul LizardoTaekwondoMen's Under 54 kg Paul RomeroTaekwondoMen's Under 58 kg Kirstie Elaine AloraTaekwondoWomen's Under 63 kg
# มาเก๊าในเอเชียนเกมส์ 2010
ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553  คณะกรรมการโอลิมปิกแห่งประเทศมาเก๊า ส่งนักกีฬา  คน เพื่อแข่งขัน  กีฬา ผลการแข่งขันครั้งนี้ประเทศมาเก๊าได้รับ 1 เหรียญทอง 1 เหรียญเงิน และ 4 เหรียญทองแดง รวมทั้งหมด 6 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ ชื่อ ชนิดกีฬา รายการ วันที่   Jia Rui  Wushu  Men's Daoshu\Gunshu All-Round14 พฤศจิกายน   Cai Liangchan  Wushu  Men's Sanshou 70kg17 พฤศจิกายน   Lei Kuong Cheong  Karate  Men's +84 kg24 พฤศจิกายน   Paula Cristina Pereira  Karate  Women's +68 kg25 พฤศจิกายน   Cheung Pui Si  Karate  Women's Individual Kata24 พฤศจิกายน   Choi Sut Ian  Diving  Women's 3m Springboard26 พฤศจิกายน
# ปฏิบัติการเสรีภาพยั่งยืน
ปฏิบัติการเสรีภาพยั่งยืน (Operation Enduring Freedom - OEF) เป็นรหัสนามที่ถูกใช้อย่างเป็นทางการโดยรัฐบาลสหรัฐสำหรับสงครามต่อต้านการก่อการร้ายทั่วโลก เมื่อวันที่ 7 ตุลาคม ค.ศ. 2001 ในการตอบโต้ต่อเหตุการณ์วินาศกรรม 11 กันยายน ประธานาธิบดี จอร์จ ดับเบิลยู. บุช ได้ประกาศว่าการโจมตีทางอากาศได้กำหนดเป้าหมายไปที่กลุ่มอัลกออิดะฮ์และกลุ่มตอลิบานได้เริ่มขึ้นในอัฟกานิสถาน ปฏิบัติการเอ็นดูริง ฟรีดอมส่วนใหญ่หมายถึงสงครามในอัฟกานิสถาน แต่มันก็มีส่วนที่เกี่ยวข้องกับปฏิบัติการต่อต้านการก่อการร้ายในประเทศอื่น ๆ เช่น ปฏิบัติการเสรีภาพยั่งยืนในฟิลิปปินส์ (OEF-Philippines) และปฏิบัติการเสรีภาพยั่งยืนในทะเลทรายซาฮารา (OEF-Trans Sahara)

ภายหลังสิบสามปี วันที่ 28 ธันวาคม ค.ศ. 2014 ประธานาธิบดีบารัก โอบามา ได้ประกาศถึงจุดสิ้นสุดของปฏิบัติการเสรีภาพยั่งยืนในอัฟกานิสถาน ปฏิบัติการที่ยังคงดำเนินต่อไปในอัฟกานิสถานโดยกองทัพสหรัฐ ทั้งไม่ใช่การสู้รบและการสู้รบ ปัจจุบันเกิดขึ้นภายใต้รหัสนามว่า ปฏิบัติการฟรีดอมเซนติเนล
# ลาลบาฆ
สวนพฤกษศาสตร์ลาลบาฆ  หรือ ลาลบาฆ (Lalbagh) เป็นสวนพฤกษศาสตร์เก่าแก่ในเบงคลูรู ประเทศอินเดีย เริ่มวางแผนสร้างในยุคของไฮเดอร์ อาลี (Hyder Ali) และต่อมาบุตรของเขา ติปูสุลต่าน (Tipu Sultan) ก็ได้นำพันธุ์พืชแปลก ๆ มาเพิ่มเติมในสวน ต่อมาสวนนี้ถูกนำมาอยู่ภายใต้การบริหารของผู้ดูแลชาวบริเตน (British Superintendents) หลายคนจนกระทั่งอินเดียได้รับเอกราช นอกจากสวนนี้จะมีหน้าที่ในการควบคุมดูแลพันธุ์พืชต่าง ๆ และมูลค่าของพันธุ์พืชแล้ว ยังเป็นสวนและสถานที่พักผ่อนหย่อนใจ ด้วยบ้านกระจก (glass house) จากทศวรรษ 1890s ที่ใช้จัดแสดงดอกไม้ต่าง ๆ ในปัจจุบันสวนลาลบาฆจัดการแสดงดอกไม้สองครั้ง คือในช่วงวันสาธารณรัฐ (26 มกราคม) และวันเอกราช (15 สิงหาคม)
 ประวัติ 
ไฮเดอร์ อาลี (Hyder Ali) ได้วางแผนการก่อสร้างสวนนี้เมื่อปี 1760 แต่เป็นบุตรของเขา ติปูสุลต่าน (Tipu Sultan) ที่เป็นผู้ก่อสร้างจนสำเร็จ คำว่า บาฆ (Bagh) เป็นภาษาฮินดูสถานแปลว่า สวน (garden) ส่วนที่มาของคำว่า ลาล (Lal) นั้นเป็นที่ถกเถียง อาจหมายถึงสีแดง หรือ เป็นที่รัก ("beloved") ไฮเดอร์ อาลี ตัดสินใจว่าจะสร้างสวนนี้ขึ้นเพื่อเทียบเท่ากับสวนโมกุล (Mughal Gardens) ซึ่งกำลังได้รับความนิยมในยุคนั้น หลังการก่อสร้างเสร็จในสมัยของติปู สวนได้อยู่ภายใต้การบริหารของโมฮัมเม็ด อาลี (Mohammed Ali) และบุตร อับดุล เกเดอร์ (Abdul Khader) สวนแห่งนี้ได้แบบอย่างมาจากหมู่สวนโมกุลซึ่งเคยตั้งอยู่ที่เมือง Sira ห่างออกไป 120 กิโลเมตรจากเบงคลูรู

ลาลบาฆนั้นก่อสร้างขึ้นในคริสต์ศตวรรษที่ 18 และเป็นที่ตั้งของนาฬิกาสวน (lawn-clock) เรือนแรกในประเทศอินเดีย และยังเป็นที่เก็บรวมรวมพืชหายากที่ใหญ่ที่สุดของอนุทวีปอินเดียอีกด้วย

สมุดภาพ
# ประเทศกาตาร์ในเอเชียนเกมส์ 2010
ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553  คณะกรรมการโอลิมปิกแห่งประเทศกาตาร์ ส่งนักกีฬา 318 คน เพื่อแข่งขัน 25 กีฬา ผลการแข่งขันครั้งนี้ประเทศกาตาร์ได้รับ 4 เหรียญทอง 5 เหรียญเงิน และ 7 เหรียญทองแดง รวมทั้งหมด 16 เหรียญ

 นักกีฬาที่ได้รับเหรียญรางวัล 

นักกีฬาที่ได้รับเหรียญรางวัล มีรายชื่อดังต่อไปนี้

 เหรียญ ชื่อ ชนิดกีฬา รายการ วันที่   Femi Ogunode  Athletics  Men's 400m22 พฤศจิกายน   Femi Ogunode  Athletics  Men's 200m25 พฤศจิกายน   Mutaz Essa Barshim  Athletics  Men's High Jump23 พฤศจิกายน   Qatar  Shooting  Men's Skeet Team24 พฤศจิกายน   James Kwalia  Athletics  Men's 5000m21 พฤศจิกายน   Thamer Kamal Ali  Athletics  Men's 3000m Steeplechase23 พฤศจิกายน   Essa Ismail Rashed  Athletics  Men's 10,000m26 พฤศจิกายน   Masoud Saleh Hamad  Shooting  Men's Skeet24 พฤศจิกายน   Felix Kibore  Athletics  Men's 5000m21 พฤศจิกายน   Musaab Abdelrahman Bala  Athletics  Men's 800m25 พฤศจิกายน   Rashidahmed Al Mannai  Athletics  Men's High Jump23 พฤศจิกายน   Mubarak Hassan Shami  Athletics  Men's Marathon27 พฤศจิกายน   Fahad AlemadiMonsour Al HajriMubarak Al Muraikh   Bowling  Men's Trios20 พฤศจิกายน   Hamad Ali Al Marri  Shooting  Men's Double Trap21 พฤศจิกายน   Nasser Al-Attiyah  Shooting  Men's Skeet24 พฤศจิกายน
# ทีมไฟต์แทกติกส์
ทีมไฟต์แทกติกส์  เป็นเกมแนวต่อสู้อัตโนมัติพัฒนาและวางจำหน่ายโดยไรออตเกมส์

 การพัฒนาและการเปิดตัว 
เกมดังกล่าวเปิดตัวภายในไคลเอนต์ ลีกออฟเลเจ็นดส์ สำหรับไมโครซอฟท์ วินโดวส์และแมคโอเอส ในวันที่ 26 มิถุนายน 2562 และเป็นแอปแบบสแตนด์อโลนสำหรับแอนดรอยด์และไอโอเอส ในวันที่ 19 มีนาคม 2563 ภายในเดือนกันยายน 2019 เกมดังกล่าวมีผู้เล่นมากกว่า 33ล้านคน ต่อเดือนโดยมีเวลาเล่นเกมสะสม 1.725 พันล้านชั่วโมง
# สาพรมตีอาศรม
สาพรมตีอาศรม (อักษรโรมัน: Sabarmati Ashram) หรือชื่ออื่น ๆ คานธีอาศรม (อักษรโรมัน: Gandhi Ashram), หริชนอาศรม (อักษรโรมัน: Harijan Ashram) หรือ สัตยาเคราะห์อาศรม (อักษรโรมัน: Satyagraha Ashram) ตั้งอยู่ในย่านสาพรมตี เมืองอะห์มดาบาด รัฐคุชราต บนถนนอาศรม ริมแม่น้ำสาพรมตี สาพรมตีอาศรมเป็นหนึ่งในที่อยู่อาศัยของมหาตมา คานธี ควบคู่กับเสวครามในวรรธะ รัฐมหาราษฏระ ในช่วงที่คานธีไม่ได้เดินทางไปมาหาสู่ในประเทศ หรือกำลังถูกจองจำ คานธีอาศัยในสาพรมตีกับวรรธะเป็นเวลารวม 12 ปีร่วมกับภรรยา กัสตูรพา คานธี และผู้ติดตาม เช่น วิโนพพ ภเว มีการขับกล่าวบทภควัตคีตา ที่นี่ทุกวันเป็นส่วนหนึ่งของตารางเวลาอาศรม สาพรมตีอาศรมยังเป็นฐานในการเริ่มการเดินขบวนทาณฑี ที่ซึ่งต่อมาได้กลายเป็นการสัตยาเคราะห์เกลืออันโด่งดัง 

ในวันที่ 12 มีนาคม 1930 รัฐบาลอินเดียได้ประกาศให้อาศรมนี้เป็นอนุสรณ์สถานแห่งชาติ (national monument) ด้วยความสำคัญที่ได้มีต่อขบวนการเรียกร้องเอกราชผ่านการสัตยาเคราะห์เกลือ

ประวัติศาสตร์
thumb|ห้องรับรองของมหาตมะ คานธี ในหฤทัยกูนจ์ (Hridaya Kunj)

อาศรมดั้งเดิมของคานธีนั้นตั้งอยู่ที่โกจรัพอาศรม ของชีวันลาล เทสาอี (Jivanlal Desai) เมื่อ 25 พฤษภาคม 1915 ในเวลานั้นอาศรมนั้นมีชื่ออีกชื่อว่าสัตยาเคราะห์อาศรม แต่ด้วยคานธีมีประสงค์ที่จะทำกิจกรรมต่าง ๆ เช่นการทำเกษตรและปศุสัตว์ จึงทำให้คานธีประสงค์ที่จะมีอาศรมที่มีขนาดพื้นที่ใหญ่กว่านี้ สองปีถัดมา เมื่อวันที่ 17 มิถุนายน 1917 คานธีจึงได้ย้ายอาศรมไปยังพื้นที่ 36 เอเคอร์บนริมฝั่งแม่น้ำสาพรมตี และกลายมาเป็นสาพรมตีอาศรมที่รู้จักกันในปัจจุบัน และเป็นที่เชื่อกันว่าที่นี่เคยเป็นหนึ่งในอาศรมโบราณของฤษีทธิจี 

อาศรมหลักของคานธีตั้งอยู่ที่ไนมิศรันยะ ใกล้กับลัคเนา รัฐอุตตรประเทศ สาพรมตีอาศรมตั้งอยู่ระหว่างคุกแห่งหนึ่งและฌาปนสถานแห่งหนึ่ง คานธีเชื่อว่าสัตยาเคราะห์จะอยู่ในที่ใดที่หนึ่ง ท่านเคยกล่าวว่า "ที่นี่ (สาพรมตีอาศรม) เป็นที่ที่ใช่สำหรับกิจกรรมทั้งหลายของผองเราที่จะออกตามหาความจริงและสร้างความไม่หวาดกลัว อันเนื่องด้วยฝั่งหนึ่งของเราเป็นตะบองเหล็กกล้าของพวกต่างชาติ ขณะที่อีกฝั่งเป็นสายฟ้าฟาดจากมารดาธรรมชาติของเรา" ("This is the right place for our activities to carry on the search for truth and develop fearlessness, for on one side are the iron bolts of the foreigners, and on the other the thunderbolts of Mother Nature.")

ขณะที่อยู่ที่อาศรม คานธีได้ตั้งโรงเรียนอุดมศึกษาที่มุ่งเน้นไปที่การใช้แรงงาน, เกษตรกรรม และการอ่านเขียน เพื่อพัฒนาความพยายามในการสร้างให้เกิดชาติที่พึ่งพาตนเองได้ เมื่อวันที่ 12 มีนาคม 1930 มหาตมะคานธีได้ออกเดินขบวนจากที่นี่ไปยังทาณฑี (Dandi) ระยะทาง 241 ไมล์ พร้อมผู้ติดตาม 78 คน เพื่อประท้วงภาษีเกลือของบริเตน ซึ่งเพิ่มภาษีในการซื้อเกลืออินเดีย เพื่อให้คนหันมาซื้อเกลืออังกฤษที่ถูกกว่า ทั้งการเดินขบวนนี้และกิจกรรมผลิตเกลืออย่างผิดกฏหมาย (โดยการต้มน้ำเกลือให้ได้เกลือ) ได้ปลุกระดมพังมวลชนทั่วทั้งอินเดียให้ออกมาดื้อแพ่งต่อกฏหมายภาษีเกลือ การกระทำนี้ส่งผลให้รัฐบาลบริติชราชจับตัวคนอินเดียกว่า 60,000 คนเข้าคุมขังในคุกภายในระยะเวลาสามสัปดาห์ นอกจากนี้รัฐบาลยังได้สั่งยึดสาพรมตีอาศรมของคานธีเช่นกัน คานธีได้ร้องขอให้รัฐบาลมอบคืนแต่ไม่สำเร็จ คานธีจึงตัดสินใจละทิ้งอาศรมนี้ไปในวันที่ 22 กรกฎาคม 1933 ประกอบด้วยผู้คนส่วนมากของอาศรมได้ถูกจับโดยรัฐบาลไปแล้ว หลังคานธีได้จากอาศรมนี้ไป ชาวบ้านในบริเวณได้เข้ามาดูแลอาศรมนี้แทน เมื่อวันที่ 12 มีนาคม 1930  คานธีได้ประกาศว่าท่านจะไม่กลับมายังอาศรมนี้อีกตราบที่อินเดียยังไม่ได้รับเอกราช